Уладыка Чэслаў Сіповіч быў адной з тых ключавых постацяў, хто адраджаў у XX стагоддзі зьнішчаную ў 1839 годзе беларускую Ўніяцкую Царкву. У часы, калі Грэка-Каталіцкая Царква ў СССР была забаронена і знаходзілася ў падпольлі, ён у 1947 годзе дабіўся ад Ўсходняй Кангрэгацыі ў Рыме дазволу на стварэньне ў Лондане Каталіцкай місіі для беларусаў-католікаў візантыйскага абраду, якая на некалькі дзесяцігоддзяў стала асноўным цэнтрам жыцьця Беларускай Грэка-Каталіцкай Царквы.